Na temelju članka 35. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, ispravak 137/15-pročišćeni tekst, 123/17, 98/19 i 144/20) i članka 19. točke 14. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24 i 7/25) Gradsko vijeće Grada Osijeka na 3. sjednici održanoj 7. listopada 2025., donijelo je

# 

# O D L U K U

# 

# o izmjeni i dopunama Odluke o ustrojstvu i

# djelokrugu upravnih tijela Grada Osijeka

Članak 1.

U Odluci o ustrojstvu i djelokrugu upravnih tijela Grada Osijeka (Službeni glasnik Grada Osijeka br. 12/17, 10A/18, 23/21, 18/22, 4/24, 8/24, 24/24 i 12/25) u članku 8. stavak 8. mijenja se i glasi:

„U Uredu se obavljaju poslovi komuniciranja radi pravovremenog, točnog i transparentnog informiranja javnosti i svih drugih dionika. Izrađuje se i ažurira komunikacijski plan, definiraju se procedure i protokoli za različite vrste stanja kao što su: prirodne nepogode, tehničke havarije, javnozdravstvene prijetnje, sigurnosni incidenti i dr., usklađuje se komunikacija između gradonačelnika i gradskih upravnih tijela s javnim poduzećima i nadležnim državnim tijelima te se, između ostaloga, radi na pravovremenom informiranju građana o mjerama, rizicima i preporučenim postupcima.“.

Članak 2.

U članku 9. stavku 4. iza riječi: „pomoćno-tehnički“ dodaje se tekst koji glasi:

„poslovi pripreme i izrade materijala u vezi s pokroviteljstvom, sponzorstvom ili suorganizacijom raznih događaja,“.

Članak 3.

U članku 12. iza stavka 1. dodaje se stavak 2. koji glasi:

„Obavljaju se poslovi skrbi o ostvarivanju prava hrvatskih branitelja iz Domovinskog rata i članova njihovih obitelji, zaštite prava Hrvatskih vojnih invalida i članova njihovih obitelji, kao i civilnih invalida rata, prati i pomaže u ostvarivanju prava branitelja iz nadležnosti upravnih tijela Grada, surađuje s braniteljskim udrugama na koordiniranju ostvarivanja zajedničkih ciljeva i interesa: izrade i provođenja programa pojačane skrbi hrvatskih branitelja i članova njihovih obitelji na području grada; izrade dokumenata, izvješća, prijedloga i drugih pismena iz područja ostvarivanja prava hrvatskih branitelja iz Domovinskog rata i članova njihovih obitelji; vođenja propisanih evidencija i dokumentacije; poslove vezane uz procjenu, odabir, financiranje i praćenje programa udruga proizašlih iz Domovinskog rata i civilnih invalida rata; usklađivanja nadležnih upravnih tijela i tijela državne uprave iz područja ostvarivanja prava hrvatskih branitelja iz Domovinskog rata i članova njihovih obitelji sukladno zakonu te vođenja propisanih evidencija i dokumentacije.“.

Članak 4.

Pravilnici o unutarnjem redu Upravnog odjela – Ureda Gradonačelnika, Upravnog odjela – Ureda Grada i Upravnog odjela za društvene djelatnosti uskladit će se s odredbama ove Odluke u roku od tri mjeseca od dana stupanja na snagu ove Odluke.

Članak 5.

Ova Odluka stupa na snagu osmoga dana od dana objave u Službenom glasniku Grada Osijeka.

KLASA: 023-05/17-01/5

URBROJ: 2158-1-01-25-61

Osijek, 7. listopada 2025.

PREDSJEDNIK

GRADSKOGA VIJEĆA

prof. dr. sc. Tihomir Florijančić, v. r.